Maama w’omubaka Mohammed Ssegirinya nga ye Nakajumba Justine wamu ne mukyala Ssegirinya Akandinda bagenze batolotooma, olw’abasirikale okubalemesa okuyingira mu wofiisi za ministry ya ssemateeka n’essigga eddamuzi.
Babadde bakedde kusisinkana minister wa ssemateeka n’essigga Eddamuzi era president wa DP Norbert Mao nti bamukaabire ennaku y’okusiba omuntu wabwe.
Wabula abasirikale abakuuma ku ministry eno eriraanye parliament y’eggwanga babagaanye okuyingira nebabategeeza nti minister Mao mu woffisi abadde taliimu.
Mukyala Ssegirinya nga ye Twahirah Akandinda agambye nti bagenda kuddayo olunaku lw’enkya olwa tuesday ku ministry eno, bogere ne minister Mao abanyonyole ekituufu ekyasibya omuntu wabwe.
Bagamba nti bakyasobeddwa ku kiddako eri abantu babwe, olw’abajjulizi bennyini government beyatwala mu kkooti okubalumiriza babyegaana nti bbo tebabagulangako kutta bantu mu bendobendo lye Masaka.
Minister Nobert Moa bweyali yakalondebwa,yagamba nti ensonga z’ababaka bano Allan Ssewanyana ne Mohammed Ssegirinya wakuzitunulamu, azitwale mu kakiiko k’eggwanga akebyokwerinda bazoogereko nekigendererwa ekyokubayimbula.
lug_Latn lug_Latn lug_Latn lug_Latn lug_Latn lug_Latn